Οκτάβ Μπαντσίλα

Ο **Οκτάβ Μπαντσίλα** (ρουμανικά: *Octav Băncilă*, 4 Φεβρουαρίου 1872 – 3 Απριλίου 1944) ήταν Ρουμάνος ρεαλιστής ζωγράφος και αριστερός ακτιβιστής. Ήταν ο αδελφός της Σοφία Νεντέιντε (μιας φεμινίστριας δημοσιογράφου) και κουνιάδος του Ιοάν Νεντέιντε (ο Ιοάν Νεντέιντε ήταν άθεος και σοσιαλιστής φιλόσοφος, αρχισυντάκτης του περιοδικού *Contemporanul*).

## Βιογραφία
Γεννήθηκε στο Μποτοσάνι. Έμεινε ορφανός από γονείς στην ηλικία των 4 ετών. Μεγάλωσε στο Ιάσιο υπό την κηδεμονία της κατά πολλά χρόνια μεγαλύτερης αδερφής του και του συζύγου της. Οι ανάδοχοι γονείς του ενθάρρυναν τον Οκτάβ να συνεχίσει την ενασχόληση του με τις τέχνες. Αφού ολοκλήρωσε το δημοτικό σχολείο, σπούδασε στη Σχολή Καλών Τεχνών του Ιασίου. Οι καθηγητές του στη σχολή ήταν ο Γκεόργκε Παναϊτεάνου Μπαρντασάρε, ο Κονσταντίν Ντανιέλ Στάχι και ο Εμανοήλ Μπαρντασάρε. Αποφοίτησε το 1893. Από το 1894 έως το 1897 σπούδασε με υποτροφία στο εξωτερικό. Σπούδασε αρχικά στην Ιταλία και στη Γαλλία. Ύστερα σπούδασε στη Γερμανία, όπου μαθήτευσε υπό τον Νικόλαο Γύζη στην Ακαδημία Καλών Τεχνών του Μονάχου. Είναι άγνωστο αν αποφοίτησε από την ακαδημία καλών τεχνών του Μονάχου.

Μετά την επιστροφή του στη Ρουμανία, προσπάθησε να ανοίξει ένα στούντιο στο κέντρο του Ιασίου. Ωστόσο, τα οικονομικά του προβλήματα τον ανάγκασαν να μετακομίσει στα προάστια του Ιασίου. Εκείνη τη περίοδο άρχισε να εξερευνά τα κύρια θέματά των πινάκων του (τα οποία ήταν οι απεικονίσεις της ζωής των αγροτών, οι απεικονίσεις των εργατών των εργοστασίων, οι απεικονίσεις των φτωχών Εβραίων εμπόρων και τεχνιτών και οι απεικονίσεις των νομάδων Ρομά). Μετά το 1901 άρχισε να διδάσκει καλλιγραφία και τέχνη σε δημοτικά σχολεία του Ιασίου. Εντυπωσιασμένος από τα αποτελέσματα της Επανάστασης του 1905 στη γειτονική Ρωσική Αυτοκρατορία, εντάχθηκε στους σοσιαλιστικούς κύκλους της περιοχής. Απέκτησε γνωριμίες με μεγάλα πρόσωπα της Αριστεράς, όπως ο Γκαλά Γκαλακτιόν και ο Πωλ Μπουζόρ.

Το 1907, μετά την αποτυχία της Εξέγερσης των Ρουμάνων χωρικών, ο Μπέντσιλε άρχισε να ταξιδεύει στα εδάφη του βασιλείου της Ρουμανίας, προσπαθώντας να βρει στοιχεία και αποδείξεις για την κυβερνητική καταστολή και βία. Το αποτέλεσμα των ταξιδιών του ήταν η δημιουργία δώδεκα νέων πινάκων (ορισμένοι από αυτούς δεν έχουν διασωθεί). Σε αυτούς συμπεριλαμβάνονται ο διάσημος πίνακας "Πριν από το 1907", ο οποίος απεικονίζει έναν ηλικιωμένο χωρικό με ανοιχτά τα χέρια. Άλλος ένα γνωστός πίνακας του είναι ο 1907, ο οποίος απεικονίζει τρεις χωρικούς που τρέχουν για να ξεφύγουν από τα πυρά των τουφεκιών. Ακόμη ένας γνωστός πίνακάς του, σχετιζόμενος θεματικά με τους δύο παραπάνω (και καρπός των ταξιδιών του μετά την αποτυχημένη εξέγερση) απεικονίζει πτώματα σε ένα χωράφι (τα οποία επιβλέπουν στρατιώτες).

Μετά το ξέσπασμα του Α΄ Παγκοσμίου Πολέμου, άρχισε να συμμετέχει σε πασιφιστικά κινήματα, χρησιμοποιώντας το έργο του για να σχολιάσει τα αποτέλεσμα της σύγκρουσης. Το 1916 διορίστηκε καθηγητής στη Σχολή Καλών Τεχνών του Ιασίου, θέση την οποία κράτησε μέχρι τη συνταξιοδότηση του το 1937. Το 1919, μαζί με τον Κονσταντίν Ιόν Παρχόν και τον Μπουζόρ, ίδρυσαν το βραχύβιο Κόμμα των Εργατών (*Partidul Muncitor*), το οποίο σύντομα συγχωνεύτηκε με το Κόμμα των Χωρικών.

Συνέχισε να επικρίνει τις πολιτικές και κοινωνικές εξελίξεις στη Μεγάλη Ρουμανία (δηλαδή στο μεσοπολεμικό Βασίλειο της Ρουμανίας) και να υποστηρίζει τις απεργίες στην Κοιλάδα Ζίου. Χρησιμοποίησε την τέχνη του για να επικρίνει τις αντισημιτικές τάσεις στη ρουμανική κοινωνία. Προς το τέλος της ζωής του άρχισε να συμπαθεί τον κομμουνισμό, αν και δεν έγινε μέλος του Κομμουνιστικού Κόμματος της Ρουμανίας.

## Γκαλερί

Αρχείο:Vasile, the butler of the Arizan household.jpg|Ο Βασίλε, ο μπάτλερ του νοικοκυριού των Αριζάν (1897)
Αρχείο:End of Leave by Octav Băncilă 1898.jpg|Το Τέλος της Άδειας (1898)
Αρχείο:Good Deal by Octav Băncilă 1899.jpg|Καλή Συμφωνία (1899)
Αρχείο:Rag Picker by Octav Băncilă 1908.jpg| Ο Συλλέκτης Κουρελιών (1908) 
Αρχείο:Deserter by Octav Băncilă 1908.jpg|Ο Λιποτάκτης (1908)
Αρχείο:Woman Portrait by Octav Băncilă 1908.jpg|Πορτρέτο μιας γυναίκας (1908)
Αρχείο:Lost in Calculations by Octav Băncilă.jpg|Χαμένος στους υπολογισμούς (1909)
Αρχείο:The Children of the Painter by Octav Băncilă 1914.jpg|Τα Παιδιά του Ζωγράφου (1914)
Αρχείο:Octav Bancila - Autoportret 00.jpg|Αυτοπροσωπογραφία
Αρχείο:Octav Bancila - Prevestirea rascoalei.jpg| *Povestirea (Prevestirea) răscoalei din 1907*
Αρχείο:Octav Bancila - Inainte de 1907.jpg|Πριν το 1907 (Înainte de 1907)
Αρχείο:Octav Bancila - Blestemul.jpg|Μπλεστέμουλ (Blestemul)
Αρχείο:Octav Bancila - 1907.jpg|*1907*
Αρχείο:Octav Bancila - Pribeagul.jpg|Πριμπεάγκουλ (Pribeagul, 1910)
Αρχείο:Octav Bancila - Propagandistul.jpg|Οι Προπαγανδιστές (1914)
Αρχείο:Octav Bancila - La sfat.jpg|Λα Σφατ
Αρχείο:Octav Bancila - Recunoasterea.jpg|Recunoasterea
Αρχείο:Octav Bancila - Inmormantarea.jpg|Inmormantarea
Αρχείο:Octav Bancila - Historia.jpg|Historia


## Παραπομπές


Κατηγορία:Ρουμάνοι πανεπιστημιακοί
Κατηγορία:Ρεαλιστές ζωγράφοι
Κατηγορία:Ρουμάνοι κομμουνιστές